c: text/html

text:
INQAKU ELINGUMXHOLO | UNAKO UKUSONDELA KUTHIXO
Ngaba Uyathetha NoThixo?
Abahlobo bathetha rhoqo ngefowuni, nge-e-mail, ngevidiyo okanye ngeleta. Ngoko, ukuze sisondelelane noThixo, sifanele sithethe rhoqo naye. Kodwa singakwenza njani oko?
Sinokuthetha noYehova ngomthandazo. Noko ke, ukuthandaza kuThixo akufani nokuncokola njee nentanga yakho. Simele siqonde ukuba xa sithandaza, sithetha noMdali wethu, ongOyena Uphakamileyo kwindalo iphela. Oko kumele kusenze sibonise intlonelo enzulu xa sithandaza. Kwakhona, ukuze uThixo ayamkele imithandazo yethu, sifanele sithobele imilinganiselo ethile. Nantsi emithathu yayo.
Okokuqala, simele sithandaze kuYehova uThixo kuphela—kungekhona kuYesu, “ingcwele,” okanye umfanekiso oqingqiweyo. (Eksodus 20:4, 5) IBhayibhile ithi: “Ezintweni zonke zaziseni izibongozo zenu kuThixo ngomthandazo nesikhungo nombulelo.” (Filipi 4:6) Okwesibini, simele sithandaze egameni loNyana kaThixo, uYesu Kristu. UYesu wakuchaza oko esithi: “Akukho bani uzayo kuBawo ngaphandle kokuza ngam.” (Yohane 14:6) Okwesithathu, simele sithandaze ngokuvisisana nokuthanda kukaThixo. IBhayibhile ithi: “Kungakhathaliseki ukuba yintoni na esiyicelayo ngokuvumelana nokuthanda kwakhe, uyasiva.” *—1 Yohane 5:14.
Abahlobo bancokola rhoqo
Noko ke, ubuhlobo abunakuqina xa ingumntu omnye kuphela osoloko ethetha. Ngoko ukuze ubuhlobo bethu noThixo buqine, simele simvumele athethe, size thina siphulaphule. Uyazi na ukuba uThixo uthetha njani nathi?
Namhlanje, uYehova uThixo “uthetha” nathi ngeLizwi lakhe iBhayibhile. (2 Timoti 3:16, 17) Kutheni sisitsho nje? Masikuzekelise ngolu hlobo oku: Masithi ufumana ileta evela kumhlobo wakho. Wakuba uyifundile, usenokuba nemincili uze uthi kwabanye, “Khanive into ethethwa ngumhlobo wam!” Kodwa khange athethe ngomlomo, kunoko ubhalile. Ngokufanayo, xa ufunda iBhayibhile, uvumela uYehova ukuba athethe nawe. Kungenxa yoko le nto uGina, okhankanywe kwinqaku lokuqala, esithi, “Ndicinga ukuba, ukuba ndifuna uThixo andijonge njengomhlobo wakhe, ndimele ndifunde ‘ileta’ asibhalele yona—iBhayibhile.” Uqhubeka esithi, “Ukuyifunda yonke imihla iBhayibhile kuye kwandenza ndasondela ngakumbi kuThixo.” Ngaba uyamvumela uYehova athethe nawe mihla le ngokuthi ufunde iLizwi lakhe iBhayibhile yonke imihla? Ukwenjenjalo kuya kukunceda usondele ngakumbi kuye.
^ isiqe. 5 Ukuze ufumane inkcazelo engakumbi ngendlela onokusondela ngayo kuThixo ngomthandazo, funda isahluko 17 sencwadi ethi Yintoni Ngokwenene Efundiswa YiBhayibhile? epapashwe ngamaNgqina kaYehova
Funda Okungakumbi
Ngaba UThixo Angandinceda Xa Ndithandaza?
Ngaba uThixo uzikhathalele iingxaki zethu?

robotstxt: allowed

filter: keep


text:
ISAHLUKO 22
UBukumkani Bufeza Intando KaThixo Emhlabeni
1, 2. (a) Kutheni kunokuba nzima ukukholelwa ukuba iParadesi asilophupha nje? (b) Yintoni enokusinceda sibe nokholo olungagungqiyo kwizithembiso zikaThixo?
UMZALWANA othembekileyo ufika ezintlanganisweni edinwe eyimfe ngumsebenzi wemini. Ebengaphathwanga kakuhle ngumphathi wakhe ofuna yonke into yenziwe ngexesha nangendlela afuna ngayo, ingqond’ ibamb’ iyeka ziingxaki zentsapho yaye umfazi wakhe uyagula. Njengoko kuqalisa ingoma yokuvula, kutsho kuthi qabu kulo mzalwana evuyela ukuba kwiHolo yoBukumkani nabazalwana noodadewabo. Le ngoma ithetha ngethemba leParadesi, yaye amazwi ayo athi makabe nomfanekiso-ngqondweni welo themba, azibone naye ephila apho. Le yingoma ayithandayo, yaye njengoko eyicula nentsapho yakhe, uthuthuzelwa lithemba lekamva.
2 Ngaba wakha wavakalelwa ngale ndlela? Uninzi lwethu lukhe lwavakalelwa kanjalo. Asinakuyiphika kona into yokuba indlela esiphila ngayo kweli hlabathi inokwenza kube nzima gqitha ukukholelwa ukuba iParadesi asilophupha nje. La ‘maxesha amanqam ekunzima ukujamelana nawo,’ kwaneli hlabathi siphila kulo, akafani nakancinane neparadesi. (2 Tim. 3:1) Yintoni enokusinceda singayithandabuzi into yokuba ithemba esinalo liyinto yokwenene? Yintoni esenza siqiniseke ukuba kungekudala uBukumkani bukaThixo buza kulawula lonke uluntu? Makhe siqwalasele ezinye zeziprofeto zikaYehova abazibona zizaliseka abantu bakhe bamandulo. Emva koko siza kuhlolisisa indlela evuyisa ngayo inzaliseko yazo nezinye namhlanje. Ekugqibeleni, emva kokuba ukholo lwethu lomelezwe ngolo hlobo, siza kuthetha ngentsingiselo yezo ziprofeto kwikamva lethu.
Indlela UYehova Awazizalisekisa Ngayo Izithembiso Zakhe Kwixa Elidluleyo
3. Sisiphi isithembiso esawathuthuzelayo amaYuda awayesekuthinjweni eBhabhiloni?
3 Khawube nomfanekiso-ngqondweni wobomi bamaYuda awayethinjwe eBhabhiloni ngenkulungwane yesithandathu ngaphambi kokuba uYesu eze emhlabeni. Amaninzi akhulela ekuthinjweni njengabazali bawo, yaye apho ubomi babungeyondlwan’ iyanetha. AmaBhabhiloni ayewagculela ngenxa yokholo lwawo kuYehova. (INdu. 137:1-3) Ukutyhubel’ amashumi eminyaka, loo maYuda athembekileyo aliqinisa ithemba lawo elaliqaqambile: UYehova wayethembise ukuba wayeza kubabuyisela kwilizwe labo abantu bakhe. Wathi baya kuphila ubomi obumnandi apho. Wada wafanisa elo lizwe libuyiselweyo lakwaYuda negadi yase-Eden—iparadesi! (Funda uIsaya 51:3.) Ezo zithembiso zabenza baqiniseka abantu bakaThixo ngekamva, zithetha ngezinto ekusenokwenzeka ukuba zazibaxhalabisa. Njani? Khawuphawule ezinye zezinto ekwaprofetwa ngazo.
4. UYehova wawaqinisekisa njani amaYuda ukuba wayeza kuwakhusela kwilizwe lawo?
4 Ukunqabiseka. Loo maYuda ayengazi kubuyela kwiparadesi yokwenene, kodwa kwilizwe elikude ebeliyinkangala kangangeminyaka eyi-70, kangangokuba amanye awo ayengalazi nokulazi. Iingonyama, oodyakalashe, izingwe nezinye izilwanyana ezizingelayo zazixhaphakile kumazwe ekwakuhlalwa kuwo ngamaxesha okubhalwa kweBhayibhile. Intloko-ntsapho yayinokuzibuza oku, ‘Ndiza kumkhusela njani umfazi nabantwana bam? Khona, ndiza kwenza njani ukuze iigusha neenkomo zam zingatyiwa zizilwanyana zasendle?’ Ziingcinga ezazilindelekile kakade ezo. Ngoku khawucinge ngesithembiso sikaThixo esikuIsaya 11:6-9 nendlela esinokuba sasithuthuzela ngayo. (Sifunde.) Ngaloo mazwi amnandi nangumbongo, uYehova wayeqinisekisa amaYuda athinjiweyo ukuba wayeza kuyikhusela imfuyo yawo. Ingonyama yayiza kutya iindiza ngengqiqo yokuba yayingazi kuqwenga iinkomo zawo. Kwakungekho mfuneko yokuba abantu abathembekileyo bakaThixo bankwantyiswe zezi zilwanyana. UYehova wabathembisa ukuba uya kubakhusela kwelo lizwe lakwaYuda, entlango nasemahlathini.—Hez. 34:25.
5. Ziziphi iziprofeto ezanceda amaYuda awayebuya ekuthinjweni aqiniseka ukuba uYehova wayeza kuwanyamekela?
5 Intabalala. Zisenokuba zikho nezinye izinto ezazibaxhalabisa. ‘Ndiza kuyondla ngantoni intsapho yam kwelo lizwe? Siza kuhlala phi? Ndiza kusebenza njani, ngaba loo msebenzi awuzi kufana nalowo wobukhoboka endandiwenza ekuthinjweni?’ UYehova waphefumlela ukuba kuprofetwe ngeempendulo zaloo mibuzo. Wathembisa abantu bakhe abathembekileyo ngemvula, eyayiza kubangela ukuba umhlaba ‘utyebe uze uvelise intabalala’ yesonka. (Isa. 30:23) Wabathembisa ngeendawo zokuhlala nomsebenzi ovuyisayo esithi: “Baya kwakha izindlu baze bahlale; batyale izidiliya baze badle isiqhamo sazo. Abayi kwakha kuhlale abanye; abayi kutyala kudle abanye.” (Isa. 65:21, 22) Babeza kuphila kamnandi gqitha kunendlela ababephila ngayo kwiBhabhiloni yabahedeni. Kodwa kwakuza kuthiwani ngezona ngxaki zabo zinkulu—ezo zabangela ukuba babe sekuthinjweni?
6. Ziziphi iingxaki ezazithwaxa abantu bakaThixo, ibe yintoni uYehova awabathembisa yona?
6 Impilo yokomoya. Kwangaphambi kokuba basiwe ekuthinjweni, ukholo lwabantu bakaThixo lwaluxengaxenga. Ngomprofeti uIsaya uYehova wathi ngabantu bakhe: “Intloko iphela ikwimeko yokugula, nentliziyo yonke ibuthathaka [inesifo].” (Isa. 1:5) Ngokomoya, babeziimfama nezithulu, kuba babezivala iindlebe zabo kwimiyalelo kaYehova, naxa ebakhanyisela babewavala amehlo abo. (Isa. 6:10; Yer. 5:21; Hez. 12:2) Ukuba abathinjwa ababuyiselweyo babeza kuba neengxaki ezifana nezo, yintoni ababenokuqiniseka ngayo? Ngaba babengazi kuphinda balahlwe nguYehova? Isithembiso sikaYehova sabaqinisekisa oku: “Ngaloo mini izithulu ngokuqinisekileyo ziya kuva amazwi encwadi le, yaye esithokothokweni nasebumnyameni kwanamehlo eemfama aya kubona.” (Isa. 29:18) Wayeza kubaphilisa ngokomoya abantu bakhe abaqeqeshekileyo nababeguqukile. Ukuba babeza kuqhubeka bemthobela, wayeza kubakhanyisela ukuze bayibone indlela enika ubomi.
7. Zazaliseka njani izithembiso zikaThixo kubantu bakhe ababethinjiwe, yaye kutheni oku kufanele kulomeleze ukholo lwethu?
7 Ngaba uYehova wazenza izinto awayebathembise zona abantu bakhe? Izinto ezenzekayo zibonisa ukuba wenjenjalo. AmaYuda awabuyela kwilizwe lawo akhuselwa, anentabalala yezinto aza aphila ngokomoya. Ngokomzekelo, uYehova wawakhusela kubamelwane bawo ababezizigantsontso nababebaninzi kunawo. Amarhamncwa asendle awazange ayichukumise nokuyichukumisa imfuyo yawo. Liyinyaniso elokuba, loo maYuda abona inzaliseko engephi yeziprofeto zeparadesi awabhala ngazo amadoda afana noIsaya, uYeremiya noHezekile—kodwa inzaliseko yazo yayibangela imincili ngokwenene yaye kwenzeka kanye le nto babeyifuna abantu bakhe ababephila ngelo xesha. Njengoko sicamngca ngezinto uYehova awazenzela abantu bakhe ngelo xesha, ukholo lwethu luza komelela. Ukuba inzaliseko yokuqala nelinganiselweyo yezo ziprofeto yayibangel’ imincili ngolo hlobo, kuya kuba njani ke xa zizaliseka ngokupheleleyo? Makhe siqwalasele izinto asenzele zona uYehova namhlanje.
Indlela UYehova Aqalise Ngayo Ukuzalisekisa Izithembiso Zakhe Kule Mihla Yethu
8. Namhlanje abantu bakaThixo banandipha ubomi ‘kwilizwe’ elinjani?
8 Abantu bakaYehova abalohlanga lunye, yaye abaphili kwilizwe elinye. Kunoko, ngamaKristu athanjisiweyo aluhlanga lokomoya, “uSirayeli kaThixo.” (Gal. 6:16) Amaqabane awo ‘azezinye izimvu’ awancedisa ‘kwilizwe’ lokomoya, oko kukuthi intlangano kaYehova, ukuze bonke bamnqule ngomanyano. Olo nqulo yindlela abaphila ngayo. (Yoh. 10:16; Isa. 66:8) ‘Lilizwe’ elinjani eli silinikwe nguYehova? Yiparadesi yokomoya. Kweli lizwe, izithembiso zikaThixo ngeemeko ezifana nezase-Eden ziye zazaliseka ngokomoya. Nantsi eminye imizekelo yoku.
9, 10. (a) Isiprofeto esikuIsaya 11:6-9 sizaliseka njani namhlanje? (b) Bubuphi ubungqina bokuba abantu bakaThixo banandipha uxolo?
9 Ukunqabiseka. Kwisiprofeto esikuIsaya 11:6-9, sibona umfanekiso ochulumancisayo wemvisiswano noxolo—phakathi kwezilwanyana zasendle naphakathi kwabantu nezilwanyana zabo zasekhaya. Namhlanje oko kuyazaliseka ngokomoya. Kwivesi 9, sifunda ngesizathu sokuba ezi zidalwa zingayi kwenzakalisa okanye zonakalise: “Ngenxa yokuba umhlaba ngokuqinisekileyo uya kuzaliswa kukwazi uYehova njengamanzi egubungele ulwandle.” Ngaba ‘ukwazi uYehova’ kuyayitshintsha indlela eziphila ngayo izilwanyana? Akunjalo, ngabantu abatshintshwa kukwazi uThixo ongoYena Uphakamileyo nokufunda ukuxelisa iindlela zakhe zoxolo. Yiloo nto namhlanje sibona inzaliseko yeso siprofeto kwiparadesi yethu yokomoya. Xa belawulwa buBukumkani, abalandeli bakaKristu bafunda ukuyeka iimpawu zabo ezibulwanyanarha baze baphile ngoxolo nemvisiswano nabazalwana noodadewabo.
10 Ngokomzekelo, kule ncwadi siye saxubusha ngokungathathi cala kwamaKristu—isizathu esingokweZibhalo esiye sabangela ukuba abantu bakaThixo batshutshiswe. Ngaba ayimangalisi into yokuba kweli hlabathi linogonyamelo, kukho iqaqobana ‘lohlanga’ lwabantu olungafuniyo, nokuba selugrogriswa ngokubulawa, ukufak’ isandla kulo naluphi na uhlobo logonyamelo? Obu bubungqina obumangalisayo nobungenakuphikiswa bokuba abalawulwa boBukumkani bukaMesiya banandipha uxolo olufana nolo luchazwe nguIsaya! UYesu wathi abalandeli bakhe babeya kwaziwa ngokuthandana. (Yoh. 13:34, 35) Ebandleni, ngomonde uKristu usebenzisa ‘ikhoboka elithembekileyo neliyingqondi’ ukuze afundise onke amaKristu anyanisekileyo ukuba abe noxolo, uthando aze athantamise.—Mat. 24:45-47.
11, 12. Yiyiphi indlala ethwaxa ihlabathi namhlanje, sekunjalo, uYehova ubondla ngokuyintabalala njani abantu bakhe?
11 INtabalala. Ihlabathi lifile yindlala yokomoya. IBhayibhile yalumkisa yenjenje: “‘Khangela! Kuza imihla,’ itsho iNkosi enguMongami uYehova, ‘yaye ndiza kuthumela indlala elizweni, kungekhona indlala yesonka, kungekhona ukunxanelwa amanzi, kodwa kube kokokuva amazwi kaYehova.’” (Amosi 8:11) Ngaba nabalawulwa boBukumkani bukaThixo bayafa yindlala? UYehova wachaza indlela ababeza kwahluka ngayo abantu bakhe kwiintshaba zakhe: “Abakhonzi bam baya kudla, kodwa nina niya kulamba. Khangelani! abakhonzi bam baya kusela, kodwa nina niya kunxanwa. Khangelani! Abakhonzi bam baya kuba nemihlali, kodwa nina niya kudana.” (Isa. 65:13) Ngaba uwabonile ezaliseka la mazwi?
12 Amalungiselelo okomoya ahlala equkuqela okwamanzi omlambo oya usiba banzi noya usiba nzulu. Iincwadi zethu ezithetha ngeBhayibhile—izinto ezirekhodiweyo neevidiyo, iintlanganiso zethu neendibano, nawo wonke umbandela okwiWebhsaythi yethu—zonke ezi zinto zifana nezikhukula zamanzi asisondlo sokomoya kweli hlabathi libulawa yindlala yokomoya. (Hez. 47:1-12; Yow. 3:18) Ngaba akukuvuyisi ukubona inzaliseko yezithembiso zikaYehova zokufumana ukutya okuyintabalala imihla ngemihla? Ngaba uyaqiniseka ukuba uzondla rhoqo etafileni kaYehova?
13. Usibone sizaliseka njani isithembiso sikaYehova sokuvula amehlo eemfama neendlebe zezithulu?
13 Impilo yokomoya. Namhlanje ihlabathi lizaliswe ziimfama nezithulu zokomoya. (2 Kor. 4:4) Sekunjalo, ehlabathini lonke uKristu uphilisa abantu abaneziphene nabagulayo. Ngaba ukhe wawabona amehlo eemfama evuleka, neendlebe zezithulu zisiva? Ukuba ubone abantu befikelela kulwazi oluchanileyo lwenyaniso yeLizwi likaThixo, bebuphosela kude bonke ubuxoki obuthethwa kunqulo lobuxoki nobubenze iimfama nezithulu, ubone ukuzaliseka kwesi sithembiso: “Ngaloo mini izithulu ngokuqinisekileyo ziya kuva amazwi encwadi le, yaye esithokothokweni nasebumnyameni kwanamehlo eemfama aya kubona.” (Isa. 29:18) Ehlabathini lonke, nyaka ngamnye kuphiliswa amakhulu amawaka abantu ngokomoya. Mntu ngamnye oshiya iBhabhiloni Enkulu aze kunqula nathi kwiparadesi yokomoya ubonisa ukuba izithembiso zikaYehova ziyinyaniso!
14. Bubuphi ubungqina obuya komeleza ukholo lwethu xa sicamngca ngabo?
14 Isahluko ngasinye sale ncwadi siqulethe ubungqina obubambekayo bokuba kweli xesha lesiphelo uKristu ubeke abalandeli bakhe kwiparadesi yokomoya. Masiqhubeke sicamngca ngeendlela ezininzi esisikelelwe ngazo kule paradesi. Njengoko sisenjenjalo, ukholo lwethu kwizithembiso zikaYehova zekamva luya kuqhubeka lusomelela.
“Mabufike UBukumkani Bakho”
15. Yintoni esenza siqiniseke ukuba umhlaba uza kuba yiparadesi?
15 Kwakudala injongo kaYehova yayikukwenza umhlaba wonke ube yiparadesi. Wabeka uAdam noEva eparadesi, waza wabayalela ukuba bazalise umhlaba ngenzala yabo baze banyamekele zonke izidalwa ezisemhlabeni. (Gen. 1:28) Kunoko, uAdam noEva bavukela kunye noSathana, nto leyo eyabangela ukuba yonke inzala yabo iphulukane nokufezeka, ibe nesono ize ife. Loo nto ayizange iyitshintshe injongo kaThixo. Nto nganye ayithethileyo isoloko isenzeka. (Funda uIsaya 55:10, 11.) Ngoko sinokuqiniseka ukuba inzala ka-Adam noEva iya kuwuzalisa umhlaba iweyise, ize inyamekele indalo kaYehova kumhlaba oyiparadesi. Ngelo xesha, oko kwaprofetwa ngexesha lamaYuda awayesekuthinjweni ngokuphila eparadesi kuya kuzaliseka ngokupheleleyo! Khawuqwalasele le mizekelo.
16. IBhayibhile ikuchaza njani ukunqabiseka esiya kukunandipha eParadesi?
16 Ukunqabiseka. Ekugqibeleni, amazwi avuyisayo akuIsaya 11:6-9 aya kuzaliseka ngokupheleleyo. Amadoda, abafazi nabantwana baya kuhamba bekhuselekile kuyo yonke indawo. Akukho sidalwa, enoba ngumntu okanye sisilwanyana, esiya kuboyikisa. Khawube nomfanekiso-ngqondweni wexesha laxa wonke lo mhlaba uya kuba likhaya lakho, apho unokuqubha emilanjeni, kumachibi naselwandle; unqumle iintaba; uzulazule kumathafa aluhlaza ungoyiki nto. Naxa kusihlwa, awunaxhala lanto. Kuya kuzaliseka amazwi akuHezekile 34:25, apho abantu bakaThixo beya ‘kuhlala ngonqabiseko entlango baze balale emahlathini.’
17. Kutheni simele siqiniseke ukuba uYehova uza kusinika ngokuyintabalala izinto esizifunayo xa kulawula uBukumkani emhlabeni?
17 Intabalala. Yiba nombono wexesha laxa kobe kungasekho ndlala, ukungondleki, okanye abantu abaphila ngendodla. Intabalala yokutya kokomoya okunanditshwa ngabantu bakaThixo namhlanje, bubungqina obungathandabuzekiyo bokuba uKumkani onguMesiya uya kubondla ngeendlela zonke abalawulwa bakhe. Xa uYesu wayesemhlabeni, wabonisa ngomkhamo nje omncinane ukuba uya kuzizalisekisa ezi zithembiso, kuba wondla amawaka abantu abalambileyo ngezonka neentlanzi ezimbalwa. (Mat. 14:17, 18; 15:34-36; Marko 8:19, 20) Xa uBukumkani bukaThixo bulawula emhlabeni wonke, iziprofeto ezifana nesi ziya kuzaliseka ngokoqobo: “Uya kuyinika imvula imbewu yakho oyihlwayeleyo emhlabeni, nesonka njengemveliso yomhlaba. Imfuyo yakho iya kudla ngaloo mini kwidlelo eliphangaleleyo.”—Isa. 30:23.
18, 19. (a) Sithetha ntoni kuwe isiprofeto esikuIsaya 65:20-22? (b) Imihla yethu iya kuba ‘njengemihla yomthi’ ngayiphi ingqiqo?
18 Namhlanje abantu abaninzi abaziboni behlala kwikhaya elihle okanye besenza umsebenzi ohlawula kakuhle nowanelisayo. Kule nkqubo yonakeleyo, abaninzi babila besoma iiyure ezininzi baze bona neentsapho zabo bafumane umvuzo omncinane kakhulu, ngoxa yonke into isiya kwizityebi nabantu ababawayo. Khawucinge ukuba kuya kuba njani xa kuzaliseka esi siprofeto ehlabathini lonke: “Baya kwakha izindlu baze bahlale; batyale izidiliya baze badle isiqhamo sazo. Abayi kwakha kuhlale abanye; abayi kutyala kudle abanye. Kuba njengemihla yomthi iya kuba njalo imihla yabantu bam; nomsebenzi wezandla zabanyuliweyo bam baya kuwusebenzisa ngokupheleleyo.”—Isa. 65:20-22.
19 Kuthetha ukuthini ukuthi imihla yethu iya ‘kuba njengemihla yomthi’? Xa ume kufutshane nomthi omkhulu, ngaba awukhe uzibuze ukuba mdala kangakanani lo mthi—mhlawumbi wabakho ngaphambi kokuba ookhokho bakho bazalwe? Mhlawumbi unokucinga nokuba, ukuba ubunokuhlala ungafezekanga, loo mthi ubuya kuba mdala lee kuwe, uphile ixesha elide kwanasemva kokuba wena sele wafayo. Indlela asithanda ngayo uYehova usiqinisekisa ukuba kwiParadesi ezayo, imihla yethu iya kuba mide size siphile ngoxolo! (INdu. 37:11, 29) Kuza ixesha laxa kwaneyona mithi kudala ikho iya kuphelelwa njengengca, ibekho iphinde ingabikho, ngoxa thina siya kube siphila ngonaphakade!
20. Abalawulwa boBukumkani abanyanisekileyo baya kuba yimiqabaqaba njani?
20 Impilo egqibeleleyo. Namhlanje, wonke umntu ophilayo uyagula aze afe. Ngelivakalayo, sonke sosulelwe sisigulo esingapheliyo, isono. Inye indlela yokusinyanga, lidini lentlawulelo likaKristu. (Roma 3:23; 6:23) Ebudeni boLawulo lwakhe Lweminyaka Eliwaka, uYesu kunye nabo aza kulawula nabo baya kunceda abantu bafumane iingenelo zeli dini, beziphelisa ngokuthe ngcembe zonke izinto ezibangelwe sisono ebantwini. Esi siprofeto sikaIsaya siya kuzaliseka ngokupheleleyo: “Akakho ummi wakhona oya kuthi: ‘Ndiyagula.’ Abemi belo lizwe baya kuzixolelwa iziphoso zabo.” (Isa. 33:24) Khawucinge ngexesha laxa kungekho mntu ungasoze aphinde abone mfama, isithulu, okanye umntu onesiphene. (Funda uIsaya 35:5, 6.) Akukho sigulo angayi kukwazi ukusiphilisa uYesu—enoba sesasemzimbeni, engqondweni okanye seseemvakalelo. Abalawulwa boBukumkani baya kuba yimiqabaqaba!
21. Kuza kwenzeka ntoni kutshaba ukufa, yaye kutheni sithuthuzela nje esi sithembiso?
21 Noko ke, kuthekani ngomphumo wesono ongaphephekiyo, nodla ngokubangelwa kukugula—ukufa? Olu ‘lutshaba lwethu lokugqibela,’ olubaqengq’ ugodo bonke abantu abangafezekanga. (1 Kor. 15:26) Kodwa ngaba olu tshaba luyamoyisa uYehova? Khawuve ukuba waprofeta wathini uIsaya: “Uya kuginya ukufa ngonaphakade, yaye iNkosi enguMongami uYehova ngokuqinisekileyo iya kosula iinyembezi ebusweni bonke.” (Isa. 25:8) Khawube nomfanekiso-ngqondweni welo xesha! Apho kobe kungasekho mingcwabo, kungekho mangcwaba okanye abantu abalilayo! Ekuphela kweenyembezi oya kuzibona—zezovuyo, njengoko uYehova ezalisekisa isithembiso sakhe sokuvusa abafi! (Funda uIsaya 26:19.) Ekugqibeleni, onke amanxeba abangelwe kukufa aya kuphola.
22. Yintoni eya kwenzeka emva kokuba uBukumkani bukaMesiya bugqibile ukwenza ukuthanda kukaThixo emhlabeni?
22 Iya kuthi iphela iMinyaka Eliwaka bube uBukumkani bugqibile ukwenza ukuthanda kukaThixo emhlabeni, aze uKristu abuyisele iintambo kuYise. (1 Kor. 15:25-28) Abantu abaya kube befezekile ngelo xesha, baya kube bekulungele ukuvavanywa okokugqibela xa uSathana ekhululwa enzonzobileni. Emva koko, uKristu uya kulityumza elo qothaqikili lenyoka kunye nawo onke amahlakani alo. (Gen. 3:15; ISityhi. 20:3, 7-10) Kodwa izinto ziya kubahambela kakuhle bonke abo banyanisekileyo kuYehova. Asiqondi ukuba akho amanye amazwi anokuyichaza kakuhle le nto ngaphezu kwala aphefumlelweyo. Asisithembiso sokuba abanyanisekileyo baya kufumana ‘inkululeko ezukileyo yabantwana bakaThixo.’—Roma 8:21.
23, 24. (a) Kutheni siqinisekile nje ukuba izithembiso zikaThixo ziza kuzaliseka? (b) Wena, uzimisele ukwenza ntoni?
23 Ezo zithembiso azisekelwanga kumathemba, iminqweno okanye amaphupha nje. Izithembiso zikaYehova ziza kuzaliseka nokuba sekumnyam’ entla! Ngoba? Ungawalibali kaloku amazwi kaYesu esithethe ngawo kwisahluko sokuqala sale ncwadi. Wafundisa abalandeli bakhe ukuba bathandaze kuYehova bathi: “Mabufike ubukumkani bakho. Makwenzeke ukuthanda kwakho nasemhlabeni, njengasezulwini.” (Mat. 6:9, 10) UBukumkani bukaThixo abuyontsom’ emini. Buyinto yokwenene! Sithetha nje bulawula ezulwini. Kangangenkulungwane, buye bazizalisekisa izithembiso zikaYehova, ibe loo nto icace gca kuthi bakwibandla lamaKristu. Sinokuqiniseka ke ngoko ukuba zonke izithembiso zikaYehova ziya kuzaliseka xa uBukumkani bukaThixo bufika buze bulawule wonke umhlaba!
24 Siyazi ukuba uBukumkani bukaThixo buza kufika. Siqinisekile ukuba zonke izithembiso zikaYehova ziya kuzaliseka. Ngoba? Kuba UBUKUMKANI BUKATHIXO BUYALAWULA! Nanku umbuzo ngamnye wethu afanele azibuze wona, ‘Ngaba uBukumkani buyandilawula mna?’ Masenze konke okusemandleni ukuze sibonise ukuba siyabuthobela obu Bukumkani, nokuze sizuze ngonaphakade kulawulo lwalo rhulumente ufezekileyo nonobulungisa!
Funda Okungakumbi
Amandla Okubuyisela—UYehova ‘Wenza Zonke Izinto Zibe Ntsha’
UYehova sele elubuyisele unqulo olunyulu. Yintoni aza kuyibuyisela kwixesha elizayo?
Yiba Nokholo Olungagungqiyo KuBukumkani
UYehova wasebenzisa iminqophiso esixhenxe ukuze aqinisekise ukuba uBukumkani bakhe buza kuyiphumeza injongo yakhe. Le minqophiso ilomeleza njani ukholo lwethu?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 UElisha umprofeti wabiza omnye woonyana+ babaprofeti waza wathi kuye: “Bhinqa isinqe+ sakho uze uthabathe eli selwa+ leoli ngesandla sakho uye eRamoti-giliyadi.+
2 Ekufikeni kwakho apho, ubone uYehu+ unyana kaYehoshafati unyana kaNimshi; uze ungene umphakamise phakathi kwabazalwana bakhe, umzise kwelona gumbi lingaphakathi.+
3 Uze uthabathe iselwa leoli umgalele entloko+ yaye uthi, ‘Utsho uYehova ukuthi: “Ndiyakuthambisa+ ukuba ube ngukumkani+ kwaSirayeli.”’ Uze uvule ucango usabe ungalindi.”
4 Yaye umlindi, umlindi womprofeti, wangena endleleni eya eRamoti-giliyadi.
5 Ekungeneni kwakhe, khangela, nazo iintloko zomkhosi wamajoni zihleli. Waza wathi: “Ndinelizwi kuwe,+ ntloko yomkhosi.” Yena ke uYehu wathi: “Kuwuphi na apha kuthi sonke?” Wandula ke wathi: “Kuwe, ntloko yomkhosi.”
6 Ngoko wasukuma wangena endlwini; waza wagalela ioli entlokweni yakhe, wathi kuye: “Utsho uYehova uTHIXO kaSirayeli ukuthi, ‘Ndiyakuthambisa ukuba ube ngukumkani+ wabantu bakaYehova,+ oko kukuthi, kaSirayeli.
7 Uze uyixabele indlu ka-Ahabhi inkosi yakho, ndize ndiliphindezele+ igazi labakhonzi bam abaprofeti negazi labo bonke abakhonzi bakaYehova esandleni sikaIzebhele.+
8 Yaye yonke indlu ka-Ahabhi imele itshabalale; ndize ndinqumle kwa-Ahabhi+ nabani na ochamela eludongeni+ naye nabani na ongeloncedo nongento yanto+ kwaSirayeli.
9 Ndiyimise indlu ka-Ahabhi njengendlu kaYerobhoham+ unyana kaNebhati nanjengendlu kaBhahasha+ unyana ka-Ahiya.
10 UIzebhele uya kudliwa+ zizinja kwisiqwenga somhlaba esiseYizereli, yaye akuyi kubakho bani umngcwabayo.’” Emva koko wavula umnyango waza wasaba.+
11 Ke yena uYehu, waphuma waya kubakhonzi benkosi yakhe, bathi kuye: “Ngaba yonke into ihamba kakuhle?+ Ibizele ntoni na le ndoda iphambeneyo+ kuwe?” Kodwa wathi kubo: “Niyayazi nani le ndoda nendlela ethetha ngayo.”
12 Kodwa bathi: “Bubuxoki obo! Khawusixelele.” Wandula ke wathi: “Ithe yathi ukuthetha nam, isithi, ‘Utsho uYehova ukuthi: “Ndiyakuthambisa ukuba ube ngukumkani kwaSirayeli.”’”+
13 Ngokukhawuleza ngamnye wathabatha isambatho+ sakhe waza wasibeka phantsi kwakhe kwizinyuko ezingenanto, yaye bavuthela isigodlo+ baza bathi: “UYehu ngukumkani!”+
14 Yaye uYehu+ unyana kaYehoshafati unyana kaNimshi+ wenzela uYehoram iyelenqe.+
UYehoram ubeyilinda iRamoti-giliyadi,+ yena naye wonke uSirayeli, ngenxa kaHazayeli+ ukumkani waseSiriya.
15 Kamva uYehoram+ ukumkani wabuyela eYizereli+ ukuze kuphile amanxeba akhe awaba nawo ekubethweni kwakhe ngamaSiriya ngoxa wayesilwa noHazayeli ukumkani waseSiriya.+
Ke kaloku uYehu wathi: “Ukuba umphefumlo wenu uyavuma,+ makungaphumi nabani na esixekweni aye kunikela ingxelo eYizereli.”
16 UYehu wakhwela waya eYizereli; kuba uYehoram wayelala apho, noAhaziya+ ukumkani wakwaYuda wayehlile waya kubona uYehoram.
17 Umlindi+ wayemi kwinqaba+ yaseYizereli,+ yaye wayibona indimbane yamadoda kaYehu njengoko wayesiza, kwaoko wathi: “Ndibona indimbane yamadoda.” UYehoram wathi: “Thabatha ijoni elikhwela ihashe uze ulithumele liye kuwahlangabeza, lize lithi, ‘Luxolo na?’”+
18 Ngako oko umkhweli wehashe wahamba waya kumhlangabeza waza wathi: “Utsho ukumkani ukuthi, ‘Luxolo na?’” Kodwa uYehu wathi: “Yintoni na enawe ‘noxolo’?+ Jikela emva kwam!”
Yaye umlindi+ wahamba waya kuxela, esithi: “Umthunywa uye waya kufika kubo, kodwa akakabuyi.”
19 Ngoko wathumela umkhweli wesibini wehashe, yena ekufikeni kwakhe kubo wathi: “Utsho ukumkani ukuthi, ‘Luxolo na?’” Kodwa uYehu wathi: “Yintoni na enawe ‘noxolo’?+ Jikela emva kwam!”
20 Umlindi wahamba waya kuxela, esithi: “Uye waya kufika kubo, kodwa akakabuyi; yaye ukuqhuba kunjengokuqhuba kukaYehu+ umzukulwana kaNimshi,+ kuba uqhuba ngobudlongodlongo.”+
21 UYehoram wathi: “Bopha!”+ Ngoko inqwelo yakhe yokulwa yabotshwa yaye waphuma uYehoram ukumkani wakwaSirayeli noAhaziya+ ukumkani wakwaYuda, ngamnye ekwinqwelo yakhe yokulwa. Njengoko babeqhubeka besiya kuhlangabeza uYehu, bamfumana kwisiqwenga somhlaba kaNabhoti+ umYizereli.
22 Kwathi kamsinya nje uYehoram akumbona uYehu, ngoko nangoko wathi: “Luxolo na, Yehu?” Kodwa yena wathi: “Lungakho njani uxolo+ lo gama kusekho uhenyuzo lukaIzebhele+ unyoko nokukhafula kwakhe okuninzi?”+
23 Kwaoko uYehoram wajika, ukuze asabe, waza wathi kuAhaziya: “Kukho inkohliso,+ Ahaziya!”
24 Yaye uYehu waqubula isaphetha+ sakhe waza watola kuYehoram phakathi kweengalo, kangangokuba utolo lwaphumela entliziyweni yakhe, wathi folokohlo kwinqwelo yakhe yokulwa.+
25 Ke kaloku wathi kuBhidekare umphathi-mkhosi wakhe:+ “Mphakamise; umphose kwisiqwenga somhlaba kaNabhoti umYizereli;+ kuba khumbula: Mna nawe sasikhwele sobabini emva koAhabhi uyise, waza uYehova wabhengeza+ oku nxamnye naye:
26 ‘“Ngokuqinisekileyo igazi+ likaNabhoti negazi loonyana bakhe+ ndilibonile izolo,” utsho uYehova, “yaye ngokuqinisekileyo ndiya kukubuyekeza+ kwesi siqwenga somhlaba,” utsho uYehova.’ Ngoko, mphakamise; mphose kwisiqwenga somhlaba ngokwelizwi likaYehova.”+
27 UAhaziya+ ukumkani wakwaYuda wakubona oko waza wasaba ngendlela yomyezo.+ (Kamva uYehu wamsukela waza wathi: “Naye! Mxabeleni!” [Ngoko bamxabela] ngoxa wayesenqwelweni kwindlela enyukayo eya eGure, engaseIbleyam.+ Waqhubeka nokusaba kwakhe waya eMegido+ waza wafela apho.+
28 Ngoko abakhonzi bakhe bamthwala ngenqwelo bamsa eYerusalem, yaye bamngcwaba engcwabeni lakhe nookhokho bakhe kwisiXeko sikaDavide.+
29 Yaye kwakungonyaka weshumi elinanye kaYehoram+ unyana ka-Ahabhi awathi uAhaziya+ waba ngukumkani kwaYuda.)
30 Ekuhambeni kwethuba uYehu wafika eYizereli,+ yaye uIzebhele+ wakuva oko. Kwaye wawaqaba+ amehlo akhe ngesithambiso esimnyama walungisa nentloko yakhe kakuhle+ waza wakhangela phantsi ngefestile.+
31 UYehu wangena esangweni. Ngoko yena wathi: “Ngaba kumhambele kakuhle na uZimri+ umbulali wenkosi yakhe?”
32 Ngoko wabuphakamisela ngasefestileni ubuso bakhe waza wathi: “Ngubani na ongakum? Ngubani na?”+ Ngoko nangoko amagosa enkundla amabini okanye amathathu+ akhangela kuye phantsi.
33 Ngoko wathi: “Mphoseni phantsi!”+ Ngoko bamphosa phantsi, yaye inxalenye yegazi lakhe yatshiza udonga namahashe; waza wamnyathelisa+ ngawo.
34 Emva koko wangena, wadla, wasela waza wathi: “Khanincede, ninyamekele lo uqalekisiweyo+ nize nimngcwabe, kuba yintombi yokumkani.”+
35 Xa bahambayo besiya kumgcwaba, abazange bafumane nantoni na yakhe ngaphandle kokakayi neenyawo neentende zezandla zakhe.+
36 Ekubuyeni kwabo ukuza kumxelela, yena wahlabela mgama wathi: “Lilizwi likaYehova awalithetha+ ngomkhonzi wakhe uEliya umTishbhi, esithi, ‘Izinja ziya kuyidla inyama kaIzebhele kwisiqwenga somhlaba waseYizereli.+
37 Yaye isidumbu sikaIzebhele ngokuqinisekileyo siya kuba ngumgquba+ emhlabeni kwisiqwenga somhlaba waseYizereli, ukuze bangathi: “Lo nguIzebhele.”’”+
Yithumele
Yithumele
2 Kumkani 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chinese Abalinganiswa Pinyin ukuya Katakana Ukufunda Converter
Le nkqubo eguqula 'lonke uhlobo loonobumba zeMveli Simplified and Chinese' ukuya 'Katakana - Japanese Ukufunda (Japanese Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Katakana - uguqulelo Ukufunda Japanese (Japanese Elibizwa) nazo.
你好吗?⇒ ニー ハオ マー? 你好吗?⇒ ニー3 ハオ3 マー? 你好吗?⇒ 你(ニー) 好(ハオ) 吗(マー) ? 你好吗?⇒ 你(ニー3) 好(ハオ3) 吗(マー)?
Uphawu IsiTshayina ukuya Pinyin kunye Tone Amanqaku Converter
le nkqubo iguqula 'lonke uhlobo loonobumba zeMveli Simplified and Chinese' ukuya 'Pinyin (Hanyu Pinyin)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo kwaguquka Pinyin kwakhona.
Chinese Abalinganiswa Pinyin ukuya Hangul Ukufunda Converter
Le nkqubo iguqula 'lonke uhlobo loonobumba zeMveli Simplified kwaye Chinese' ukuba 'Hangul - Ukufunda Korean (Korean Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Hangul - Ukufunda Korean (Elibizwa Korean) uguqulelo nazo.
Chinese Abalinganiswa Pinyin ukuya Katakana Ukufunda Converter
Le nkqubo eguqula 'lonke uhlobo loonobumba zeMveli Simplified and Chinese' ukuya 'Katakana - Japanese Ukufunda (Japanese Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Katakana - uguqulelo Ukufunda Japanese (Japanese Elibizwa) nazo.
Pinyin indlela yegalelo - Pinyin ngambala uphawula
ungabhala Chinese Pinyin kunye nethoni kwi computer yakho ngaphandle kokufaka nayiphi isoftwe usebenzisa Program oku elililo Pinyin Editor (umxokozelo Pinyin igalelo indlela kunye amanqaku ithoni).
Lula konobumba IsiTshayina ukuya Traditional Converter
iindiela konobumba IsiTshayina ukuya Traditional Online Converter
Ungalutshintsha 'Uphawu lula Chinese' ukuba 'Uphawu zeMveli Chinese'.
Uphawu emveli kwamaTshayina Simplified Converter
Abalinganiswa Traditional IsiTshayina ukuya Simplified Online Converter
Unako ukuguqula 'Uphawu yemveli Chinese' ukuba 'Uphawu Simplified Chinese'.
Uphawu IsiTshayina ukuya Hangul Ukufunda Converter
Uphawu Chinese ukuba Hangul ukufunda Online Converter
ungatshintsha lonke uhlobo loonobumba Chinese (Kuquka Japanese, abalinganiswa Korean Chinese) ukuya Korean ukufunda (Korean Elibizwa).
Related TagsPinyin Converter Pinyin Ukuya Katakana Reading Conversion Pinyin Ukuya Katakana Reading Pinyin Ukuya Japanese Reading Conversion Pinyin Ekufundeni Japanese Mandarin


text:
UYehova
—UMlungiseleli NoMkhuseli Wethu
“Ngenxa yokuba ebonise umsa wakhe kum, nam ndiya kumsindisa. Ndiya kumkhusela ngenxa yokuba elazi igama lam.”—INDU. 91:14.
1, 2. Ziziphi iimeko ezahlukeneyo esinazo entsatsheni nakwindlela esafunda ngayo inyaniso?
NGUYEHOVA owaqalisa ilungiselelo lentsapho. (Efe. 3:14, 15) Noko ke, nokuba sesizalwa ngumntu omnye, siba neempawu neemeko ezahlukeneyo. Kusenokwenzeka ukuba wena ubuhlala nabazali bakho ukususela ebuntwaneni bakho kude kube ngoku. Mhlawumbi abanye baye bafelwa ngabazali babo ngenxa yokugula, ingozi okanye enye intlekele. Kanti kukho nabanye abangabazi nokubazi abazali babo.
2 Njengentsapho yabakhonzi bakaYehova, sifumene inyaniso ngeendlela ezahlukahlukeneyo. Kusenokwenzeka ukuba ukhuliswe ngabazali abangamaKristu, yaye baye bakufundisa ukuphila ngemilinganiselo kaThixo. (Dut. 6:6, 7) Okanye ungomnye wabantu abafundiswa inyaniso ngamaNgqina kaYehova.—Roma 10:13-15; 1 Tim. 2:3, 4.
3. Ziintoni esifana ngazo sonke?
3 Phezu kwazo nje ezi meko sisandul’ ukuzikhankanya, zikho izinto esifana ngazo sonke. Sithwaxwa yimiphumo yokungathobeli kuka-Adam yaye asifezekanga, sinesono futhi siyafa. (Roma 5:12) Nakuba kunjalo, njengabanquli bokwenyaniso sinokubhekisela kuYehova ‘njengoBawo wethu.’ Ethetha ngabantu bamandulo ababekhethwe nguThixo, uIsaya 64:8 uthi: “Yehova, wena unguBawo.” Ngaphezu koko uYesu wawuqala ngolu hlobo umthandazo ongumzekelo: “Bawo wethu osemazulwini, malingcwaliswe igama lakho.”—Mat. 6:9.
4, 5. Ziziphi izinto esiza kuzihlolisisa eziya kusinceda simxabise nangakumbi uBawo wethu, uYehova?
4 UBawo wethu wasezulwini uyasinyamekela yaye uyasikhusela njengabantu ababiza egameni lakhe nabanokholo. Umdumisi umcaphula esithi: “Ngenxa yokuba [umnquli wokwenyaniso] ebonise umsa wakhe kum, nam ndiya kumsindisa. Ndiya kumkhusela ngenxa yokuba elazi igama lam.” (INdu. 91:14) Ekubeni singabantu bakhe yaye esithanda, uYehova uyasikhusela kwiintshaba zethu ukuze singacinywa.
5 Ukuze simxabise nangakumbi uBawo wethu wasezulwini, makhe sihlolisise ezi nkalo zintathu: (1) UBawo wethu unguMlungiseleli wethu. (2) UYehova unguMkhuseli wethu. (3) UThixo ungoyena Mhlobo wethu. Njengoko sifunda ngezi zinto kuya kusinceda ukucamngca ngolwalamano lwethu noThixo nokuqonda indlela esinokumhlonela ngayo njengoBawo wethu. Kuya kusinceda nokucinga ngeentsikelelo uYehova azinika abo basondela kuye.—Yak. 4:8.
UYEHOVA, UMLUNGISELELI OBALASELEYO
6. Yiyiphi indlela uYehova abonisa ngayo ukuba unguMniki waso “sonke isipho esilungileyo”?
6 Umfundi uYakobi wabhala wathi: “Sonke isipho esilungileyo naso sonke isipho esigqibeleleyo sivela phezulu, kuba sihla sivela kuYise wezikhanyiso zesibhakabhaka.” (Yak. 1:17) Ubomi bubodwa nje busisipho esimangalisayo esivela kuYehova. (INdu. 36:9) Xa siphilela ukwenza ukuthanda kukaThixo, sinandipha intabalala yeentsikelelo ngoku yaye sizibeka ethubeni lokufumana ubomi obungunaphakade kwihlabathi elitsha. (IMize. 10:22; 2 Pet. 3:13) Kodwa oko kunokwenzeka njani ekubeni sithwaxwa yimiphumo yokungathobeli kuka-Adam?
7. UThixo wasivulela njani ithuba lokuba sibe nobuhlobo obusondeleyo kunye naye?
7 Ngokwenene uYehova unguMlungiseleli Obalaseleyo ngeendlela ezininzi. Ngokomzekelo, ngenxa yobubele bakhe obungasifanelanga uyasisindisa. Sonke sinesono yaye sizuze ukungafezeki kukhokho wethu uAdam. (Roma 3:23) Sekunjalo, ngenxa yokusithanda kwakhe, uYehova wathabatha inyathelo lokuqala ukuze sikwazi ukuba nobuhlobo obusondeleyo kunye naye. Umpostile uYohane wabhala wathi: “Kwabonakaliswa ngale nto ukusithanda kukaThixo, ngokuthi uThixo athumele uNyana wakhe okuphela kwamzeleyo ehlabathini ukuze sizuze ubomi ngaye. Ngoko ayisithi esamthandayo uThixo, koko nguye owasithandayo waza wathumela uNyana wakhe njengombingelelo wokucamagushela izono zethu.”—1 Yoh. 4:9, 10.
8, 9. UYehova waba nguMlungiseleli Obalaseleyo ngayiphi indlela ngexesha lika-Abraham noIsake? (Jonga umfanekiso osekuqaleni.)
8 Into eyayenzeke kuAbraham kwiminyaka emalunga ne-1 900 ngaphambi kokuzalwa kukaYesu, yabonisa indlela uYehova awayeza kubavulela ngayo ithuba lokuphila ngonaphakade abantu abathobelayo. AmaHebhere 11:17-19 athi: “Ngokholo uAbraham, xa wavavanywayo, kwafana nokuba wayemnikele uIsake, yaye njengoko wayezamkele ngochulumanco izithembiso walinga ukunikela ngonyana wakhe okuphela kwamzeleyo, nangona kwakuthiwe kuye: ‘Oko kuya kubizwa ngokuba “yimbewu yakho” kuya kuba ngoIsake.’ Kodwa wakubalela ekuthini uThixo wayekwazi ukumvusa kwanakwabafileyo; yaye khona apho wamzuza ngokomzekeliso.” Kulula ukubona indlela efana ngayo into eyenziwa nguAbraham naleyo yenziwa nguYehova. Kaloku noYehova wanikela ngoNyana wakhe, uYesu Kristu, ngenxa yabantu bonke.—Funda uYohane 3:16, 36.
9 Unokuyithelekelela indlela ezehla ngayo izibilini kuIsake xa wasindiswa ekufeni! Ngokungathandabuzekiyo walixabisa ngokwenene ilungiselelo likaThixo lokuba esikhundleni sakhe kubingelelwe ngenkunzi yegusha eyayibambeke kwityholo elikufutshane. (Gen. 22:10-13) Kungenxa yeso sizathu le nto loo ndawo yabizwa ngokuba “yiYehova-yire,” igama lesiHebhere elithetha ukuba “UYehova Uya Kusilungiselela.”—Gen. 22:14.
ILUNGISELELO LOKUXOLELANISWA
10, 11. Ngoobani abaye bakhokela ‘kubulungiseleli boxolelaniso,’ yaye bakwenze njani oko?
10 Njengoko sicamngca ngendlela uYehova azingqine ngayo enguMlungiseleli Obalaseleyo, siyayiqonda indima ebalulekileyo eyadlalwa nguYesu Kristu njengoko noPawulos wathi: “Ngenxa yokuba siye sagqiba kwelokuba, umntu omnye wabafela bonke; ngoko ke, bonke bafile; yaye wafela bonke ukuze abo baphilayo bangabi saziphilela, kodwa baphilele yena lowo wabafelayo waza wavuswa.”—2 Kor. 5:14, 15.
11 Ngenxa yokuthanda kwawo uThixo nokuxabisa kwawo ilungelo lokuba ngabakhonzi bakhe, amaKristu amandulo abamkela ngovuyo “ubulungiseleli boxolelaniso.” Umsebenzi wawo wokushumayela nokwenza abafundi wavula ithuba lokuba abo banyanisekileyo babe seluxolweni kunye noThixo, babe nobuhlobo naye baze babe ngabantwana bakhe. Namhlanje, abakhonzi bakaYehova abathanjisiweyo basaqhubeka nalo msebenzi. Oko bakuphumezayo njengoonozakuzaku bakaThixo noKristu kwenza kube lula ukuba abantu abafanelekayo babe ngabakhonzi bakaYehova.—Funda eyesi-2 kwabaseKorinte 5:18-20; Yoh. 6:44; IZe. 13:48.
12, 13. Sinokubonisa njani ukuba siyayixabisa intabalala yamalungiselelo kaYehova?
12 Ngenxa yokuxabisa uYehova onguMlungiseleli Obalaseleyo, onke amaKristu anethemba lokuphila emhlabeni ancedisa abathanjiswa kumsebenzi wokushumayela ngoBukumkani. Kulo msebenzi sisebenzisa iBhayibhile, elinye lamalungiselelo amangalisayo kaThixo. (2 Tim. 3:16, 17) Xa silisebenzisa ngobuchule iLizwi likaThixo entsimini, sinika abanye ithuba lokufumana ubomi obungunaphakade. Ukuze siwuphumeze lo msebenzi, sixhomekeke kwelinye ilungiselelo likaYehova—umoya oyingcwele. (Zek. 4:6; Luka 11:13) Njengoko sisoloko sibona kwiNcwadi Yonyaka YamaNgqina KaYehova, imiphumo yalo msebenzi iyachukumisa. Kulilungelo ngokwenene ukuba nenxaxheba kulo msebenzi uzukisa uBawo noMlungiseleli wethu!
13 Ekubeni uThixo esenzele onke la malungiselelo, kuhle sizibuze: ‘Ngaba ndenza konke okusemandleni am ukuze ndibonise indlela endiwaxabisa ngayo la malungiselelo kaYehova? Ziziphi iindlela endinokuphucula ngazo ubuchule bam bokushumayela iindaba ezilungileyo?’ Ukubeka uBukumkani kwindawo yokuqala ebomini bethu kuya kubonisa indlela esiwaxabisa ngayo la malungiselelo amangalisayo kaThixo. Xa sisenjenjalo uYehova uya kuzinyamekela iintswelo zethu. (Mat. 6:25-33) Ngenxa yokusithanda kwakhe, sifuna ukwenza konke okusemandleni ethu ukuze uThixo akholiswe sithi size sivuyise intliziyo yakhe.—IMize. 27:11.
14. UYehova ebesiba nguMsindisi njani kubantu bakhe?
14 Umdumisi uDavide wathi: “Ndixhwalekile yaye ndilihlwempu. UYehova uyandigqala. Uluncedo lwam noMsindisi wam.” (INdu. 40:17) UYehova ebesoloko esiba nguMsindisi wabantu bakhe njengeqela, ingakumbi xa betshutshiswa okanye behlaselwa ngokuqatha ziintshaba zabo. Siyalubulela ngokwenene uncedo lukaThixo kumaxesha anjalo namalungiselelo okomeleza ukholo lwethu asoloko esenzela wona!
UYEHOVA UYAKHUSELA
15. Zekelisa indlela ubawo onothando amkhusela ngayo umntwana wakhe.
15 Ubawo onothando akapheleli nje ekubalungiseleleni abantwana bakhe kodwa uyabakhusela. Ngokuzenzekelayo ebeya kuzama ukubasindisa xa besengozini. Omnye umzalwana ukhumbula into eyamehlelayo xa wayeseyinkwenkwana. Xa babevela entsimini noyise bahamba ngendlela enqumla emlanjeni. Ngaloo ntsasa kwakune imvula enkulu eyabangela ukuba umlambo ugcwale. Ekuphela kwendlela yokuwela lo mlambo yayikukuman’ etsibela kumatye amakhulu avelileyo. Njengoko yayihamba phambi koyise, le nkwenkwe yatyibilika yaza yatshona emanzini. Yavuya kakhulu xa uyise wayitsalayo, eyisindisa ekumkeni namanzi! UBawo wethu wasezulwini uyasihlangula koko kubonakala ngathi zizikhukula zeli hlabathi nakumlawuli walo, uSathana. UYehova ungoyena Mkhuseli sinokuthembela kuye.—Mat. 6:13; 1 Yoh. 5:19.
16, 17. UYehova wawakhusela njani amaSirayeli xa ayesilwa nama-Amaleki?
16 Indlela uYehova abakhusela ngayo abantu bakhe yabonakala kakuhle emva kokuba ehlangule amaSirayeli kubukhoboka baseYiputa waza ngokungummangaliso wawaweza kuLwandle Olubomvu ngo-1513 B.C.E. Emva kokunqumla kuloo ntlango lusingise kwiNtaba yeSinayi olu hlanga lwafikela eRefidim.
17 Ngenxa yesiprofeto esikwiGenesis 3:15, uSathana umel’ ukuba wayebila esoma ekhangela indlela yokuhlasela olo hlanga lwalubonakala lungenamkhuseli. Wasebenzisa ama-Amaleki awayeziintshaba zabantu bakaThixo. (Num. 24:20) Cinga ngoko kwaphunyezwa nguYehova esebenzisa amadoda athembekileyo amane—uYoshuwa, uMoses, uAron noHure. Njengoko uYoshuwa wayesilwa nama-Amaleki, uMoses, uAron noHure babekwinduli ekufuphi. AmaSirayeli ayesoyisa xa uMoses ephakamise izandla zakhe. Zazisithi izandla zakhe zisakudinwa, uAron noHure bazixhase. Encedwa yaye ekhuselwa nguYehova, “uYoshuwa wamoyisa uAmaleki nabantu bakhe.” (Eks. 17:8-13) UMoses wakha isibingelelo kuloo ndawo, wasibiza ngokuthi “nguYehova-nisi,” gama elo elithetha “UYehova Uyindawo Yam Yokusabela.”—Funda iEksodus 17:14, 15.
UKUKHUSELWA KUMAKHAMANDELA KASATHANA
18, 19. UThixo uye wabakhusela njani abakhonzi bakhe kweli xesha lethu?
18 UYehova uyabakhusela abo bamthandayo nabamthobelayo. NjengamaSirayeli eseRefidim, sibalekela kuThixo xa sihlaselwa ziintshaba zethu. UYehova ebesoloko esikhusela njengeqela, yaye esikhusela kumakhamandela kaMtyholi. Cinga ngezihlandlo ezininzi apho uThixo aye wakhusela amaKristu athembekileyo. Ngokomzekelo, wawakhusela xa kwakulawula amaNazi eJamani nakwamanye amazwe ngeminyaka yee-1930 nasekuqaleni kweyee-1940. Ukufunda nokucinga ngamabali obomi nangeengxelo ezikwiNcwadi Yonyaka ezithetha ngendlela uThixo abakhusela ngayo abantu bakhe ngexesha lentshutshiso kuya kusenza simthembe nangakumbi uYehova njengendawo yethu yokusabela.—INdu. 91:2.
19 Intlangano kaYehova isinika izikhumbuzo zothando ezisikhuselayo, maxa wambi isebenzisa iincwadi zayo. Cinga ngendlela okuye kwaba luncedo ngayo oku kutshanje. Ihlabathi lithe phithi kukuziphatha kakubi ngokwesini, ukunxila, nokubukela iphonografi. Kodwa uYehova usoloko esinika izikhumbuzo ezisinceda siziphaphele iingozi zokuziphatha okubi. Ngokomzekelo, uBawo wethu uyasiluleka ukuze siphephe ukunxulumana nabantu abangalunganga kwiiwebhsayithi zokuncokola. *—1 Kor. 15:33.
20. Ibandla lamaKristu lisikhokela lize lisikhusele ngaziphi iindlela?
20 Yiyiphi indlela esingabonisa ngayo ukuba ngokwenene ‘sifundiswa nguYehova’? Kukuthobela imiyalelo yakhe. (Isa. 54:13) Amabandla esikuwo ayindawo ekhuselekileyo kuba kukho amadoda athembekileyo angabadala, asebenzisa iZibhalo ukuze asikhokele aze asinyamekele. (Gal. 6:1) UYehova usebenzisa ezi ‘zipho zingabantu’ ukuze asikhusele. (Efe. 4:7, 8) Sifanele sisabele njani xa esiluleka? Xa sizithoba ngokuzithandela uThixo uya kusisikelela.—Heb. 13:17.
21. (a) Yintoni esifanele sizimisele ukuyenza? (b) Nguwuphi umbuzo oza kuphendulwa kwinqaku elilandelayo?
21 Ngamana singazimisela ukufuna ukhokelo lomoya oyingcwele nokuthobela ukhokelo esilufumana kuBawo wethu osezulwini. Sifanele sicamngce nangendlela awayephila ngayo uNyana wakhe, uYesu Kristu, size sixelise umzekelo wakhe obalaseleyo. Ngenxa yokuba wathobela kwada kwasa ekufeni, uYesu wafumana umvuzo omkhulu. (Fil. 2:5-11) Nathi siya kusikelelwa xa sithembela kuYehova ngayo yonke intliziyo yethu. (IMize. 3:5, 6) Kwanga singasoloko sithembele kuYehova njengoMlungiseleli noMkhuseli ongenakuthelekiswa namntu. Kulilungelo elivuyisa ngokwenene ukuba ngabakhonzi bakhe! Noko ke, uYehova ungoyena mhlobo wethu ngayiphi indlela? Njengoko siphendula lo mbuzo kwinqaku elilandelayo siya kutsho simthande nangakumbi.
^ isiqe. 19 Eminye imizekelo inokufumaneka kwinqaku elithi “Ukusisebenzisa Kakuhle Isixhobo Esidibanisa Ihlabathi I-Internet” kwiMboniselo ka-Agasti 15, 2011, iphepha 3-5 nakwelithi “Yilumkele Imigibe KaMtyholi!” kunye nelithi “Yimani Niqinile Nize Niyiphephe Imigibe KaSathana!” kwiMboniselo ka-Agasti 15, 2012, iphepha 20-29.


text:
PROROMSTA, UABIkhadi engabonakaliyo
PROROMSTA, UAB
Amandla, Amandla esola, Amandla kunye nezibonelelo zendalo, Construction, ireal estate, Eneji ehlaziyekayo +23
Ushicelelo
I-V 8:00-17:00
- PROROMSTA, UAB
Imephu
Umsebenzi udidi
Amandla, Amandla esola, Amandla kunye nezibonelelo zendalo, Construction, ireal estate, Eneji ehlaziyekayo, Energetics, Energy alternative, Engineering zesakhelo, Ezinganeno, Iifama zomoya, Iinkqubo zombane, Imigca power, Kuyilo womnatha electrical, Kuyilo womnatha engineering, Kweliso construction, Kwiinkampani zokwakha, Nabaqokeleli solar, Projects umbane, Resistance womlinganiselo, Ulondolozo electrical, Umoya ovuselelekayo, Umsebenzi design, Umsebenzi electrical, Uthungelwano engineering, Uthungelwano lombane, Uyilo, Zombane, Zoyilo


text:
Siyakumema Uze Kutyelela Izakhiwo ZeBheteli EMerika
“Sineenkumbulo ezimnandi esingasoze sizilibale ngotyelelo lwethu lwaseBheteli.” Satsho njalo esinye isibini esitshatileyo esisuka eVanuatu, emva kokuba sityelele izakhiwo zamaNgqina kaYehova eziseMerika. Kukho abantu abangaphezu kwabayi-70 000 abatyelela khona nyaka ngamnye yaye nabo bacula eli culo linye.
Ngaba ukhe watyelela kwiBheteli eseMerika? Ukuba awukayi, wamkeleke ngezandl’ ezifudumeleyo.
Yintoni oza kuyibona kwizakhiwo ezithathu?
Ikomkhulu Lehlabathi, eBrooklyn, eNew York. Ungafumana umntu oza kukubonisa isakhiwo, ufunde ngoko kwenziwa yintlangano ukuze kuxhaswe umsebenzi wokushumayela owenziwa kumazwe ngamazwe. Ungaphinda uzibukele nemiboniso emibini. Omnye unomxholo othi, “Abantu Begama LikaYehova,” yaye ubonisa imbali yabantu bakaYehova ukususela kumaKristu okuqala ukuza kuthi ga namhlanje. Omnye unomxholo othi, “IBhayibhile Negama LikaThixo,” ubonisa iinguqulelo eziliqela zeBhayibhile ezinegama likaThixo.
Izikolo Zentlangano, ePatterson, eNew York. Ungaboniswa izikolo ezilapho njengeSikolo SeBhayibhile SeWatchtower SaseGiliyadi neSikolo Samalungu Ekomiti Yesebe Nabafazi Bawo. Ungaphinda uboniswe iividiyo nemiboniso ethetha ngoko kwenziwayo kwiiofisi, njengakwiSebe Lokuzoba, Elokurekhoda, Elezomthetho Nelenkonzo.
Ukuprintwa Nokuthunyelwa Koncwadi, eWallkill, eNew York. Ungaboniswa indlela iincwadi neeBhayibhile eziye ziprintwe, zidityaniswe zize zithunyelwe ngayo kumabandla aseMerika, kwiiCaribbean nakwamanye amazwe.
Ukhenketho luthatha ixesha elingakanani kwezi zakhiwo?
EBrooklyn luthatha iyure, ePatterson luthatha iiyure ezimbini ize ibe yiyure enesiqingatha eWallkill.
Ngoobani abakhenkethisayo?
Ngabasebénzi baseBheteli. Lo msebenzi bawujonga njengofak’ isandla ekuxhaseni umsebenzi wokushumayela owenziwa ehlabathini lonke. Ukususela ngoMeyi 2014, bebengaphezu kwabayi-5 000 abantu abasebenza kwezi zakhiwo zintathu, yaye abangaphezu kwabayi-3 600 bafundiswa indlela yokukhenkethisa abantu. Abantu bakhenkethiswa ngeelwimi ezimalunga neziyi-40.
Yimalini ukukhenkethiswa?
Akubizi mali.
Ngaba kufuneka ube liNgqina likaYehova ukuze utyelele?
Akunjalo. Abantu abaninzi abatyelelayo abangomaNgqina. Ukutyelela kwezi zakhiwo kuza kunceda amaNgqina nabantu abangengawo bawazi ngakumbi umsebenzi owenziwa yintlangano ekuxhaseni ukushumayela kwamaNgqina kaYehova ehlabathini lonke.
Elinye ibhinqa elingumSilamsi laseIndiya latyelela ePatterson. Emva kokuboniswa esi sakhiwo lathi: “Nam ndingathanda ukwenza le misebenzi. Ndibulela nento yokuba ndiye ndaphathwa kakuhle.”
Ngaba abantwana bamkelekile?
Ewe! Abantwana banokuncedakala kakhulu. UJohn waseMerika wathi: “Abantwana ababekwiqela lethu abawuvali umlomo oko beye eBheteli. Ngaphambi kokuba baye, bebengayazi ncam ukuba yindawo enjani kodwa ngoku bazimisele ukuba ngeny’ imini baza kusebenza khona.”
Ngaba kuyakhenkethwa kwezinye izakhiwo zamaNgqina kaYehova ezikwamanye amazwe?
Ewe. Ungakhenketha izakhiwo kumazwe amaninzi. Ukuze ufumane iadresi yiya kwindawo ethi, Iofisi Nokukhenketha. Siyakumema ukuba uze kutyelela enye yeeofisi zamasebe zamaNgqina kaYehova.
Funda Okungakumbi
Yintoni Eyenziwa Kwiofisi Yesebe YamaNgqina KaYehova?
Iindwendwe ziyamenywa ukuba zityelele nayiphi na iofisi yesebe. Nawe siyakumema!